Nordjyllands Politi har natten til fredag haft gang i en storstilet eftersøgning af den 77-årige demente plejehjemsbeboer Arne Kornum, der sidst blev set torsdag aften omkring klokken 20:15. Arne Kornum er gået fra sit plejehjem Bogfinkevej i Stenum ved Brønderslev, og politiet har i løbet af natten ledt efter ham med både hunde og helikopter. Tidligt mandag morgen har Nordjyllands Politi henvendt sig til offentligheden for at få hjælp til at finde den 77-årige, der beskrives som 180 centimeter høj, almindelig af bygning, kort, gråt hår, og han er sidst set iført en grå trøje og uden jakke. Politiet opfordrer beboere i området til at være særligt opmærksomme, samt at se efter i haver og udhuse. Hvis der er nogen, der har oplysninger om Arne Kornum, kan de henvende sig til politiet på 1-1-4.

Referat:
Siden torsdag aften har Nordjyllands Politi søgt efter 77-årig mand fra Stenum.